spaţii luceafăr de iarnă 


Pe munţi, în înălţime, ninge 
poate şi-adulmeci, printre arbori, 
în zori înmiresmările zăpezilor pe 
osul stincilor înfăşurate. 


La albul înspumat rotind uşor, 
cu-aripile uneori nemiscate,' 
parca-ntr-un ou cu virtuţi mai 
curate stau vulturii în golurile 
văilor. 


Şi-n fulguială ce frumos 
răsare catargul munţilor de 
către mare. veghetor 
instclarilor sale. 


Ascultă, cînd vintul bate mai tare. 
în această de mătase ninsoare, 
pamintu-mpins prin spaţii 
siderale 


Priveliştea sta să se nască, 
se-ncerca o lumină 
albastră, răsărea peste 
inima noastră luceafărul — 
rană cerească. 


Şi nici-o durere pe-ntinderea vastă, 
şinele sinea adînc să-şi cunoască, 
dealul cu tine şi zarea de iască 
năşteau cristalin din propria-mi 
coastă. 


Şi totu-mi părea de demult cunoscut, 
chiar viaţa cu viaţa prin care-am 
trecut şi fiece lucru sporind în 
oglindă. 


Şi raza ce-n timp unduind o aud 
de-aş prinde-o-ntr-o lupă de mugure 
crud, 

ce-naltă-nflorire ar fi să se-aprindă. 


GRIGORE 
HAGIU 


SONET 

